Suomenlahti
Suomenlahti (, , ) on Itämeren itäisin lahti Suomen ja Viron välissä. Sen itäosat kuuluvat Venäjälle. Lahden pinta-ala on noin 29 500 neliökilometriä, ja geologisesti sitä ei rajaa Itämerestä minkäänlainen kynnys. Käytännössä länsireunana pidetään linjaa Hankoniemen kärjestä Osmussaareen. Suurimmat Suomenlahteen laskevista joista ovat Nevajoki, Kymijoki, Narvanjoki ja Luga.
Ihaksenjärvi
Järven pinta-ala on 110 hehtaaria eli 1,1 neliökilometriä. Se on 1,7 kilometriä pitkä ja 1,3 kilometriä leveä. Järvi on pyöreähkön muotoinen, mutta siinä on runsaasti pieniä lahtia. Niitä ovat Ruokolahti, Riihilahti, Laajalahti, Kolhonlahti ja Kivelänlahti. Suurin lahti Toikanlahti sijaitsee koillisrannassa ja se kääntyy Karjuniemen taakse. Järven lähiympäristö on alavaa maata, jossa moreenimäkien väliset alavat alueet ovat soistuneet tasaisiksi.